Hannen har turkisblå glinsende farge på vingenes overside. Langs vingeranden, et fint hvitt tynt bånd eller søm ytterst og et mørkere svart innenfor. Vingeundersiden er grå med mørke flekker i hvite ringer. Framvingenes underside mangler mørke flekker i innerste halvdel (nærmest kroppen). Ved vingeroten utbrer et blålig fargefelt seg. Bakvingenes underside har noen svakt gulorange flekker.